**รายงานการประชุมสภาองค์การบริหารส่วนตำบลหนองหลวง**

**สมัยสามัญ สมัยที่ 1 ครั้งที่ 2 /2565**

**วันที่ 8 กุมภาพันธ์ 2565 เวลา 08.00 น.**

**ณ ห้องประชุมสภาองค์การบริหารส่วนตำบลหนองหลวง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นายวีระ | เพียรไทยสงค์ | ประธานสภา อบต.หนองหลวง | *วีระ* | *เพียรไทยสงค์* |  |
| 2 | นางสรารัตน์ | ศรีอุดร | รองประธานสภา อบต.หนองหลวง | *สรารัตน์* | *ศรีอุดร* |  |
| 3 | นายประยูร | พลทอง | เลขานุการสภา อบต.หนองหลวง | *ประยูร* | *พลทอง* |  |
| 4 | นางพรทิพย์ | คำสุข | ส.อบต.หนองหลวง หมู่ที่ 1 | *พรทิพย์* | *คำสุข* |  |
| 5 | นายแสงกล้า | สร้อยสงค์ | ส.อบต.หนองหลวง หมู่ที่ 2 | *แสงกล้า* | *สร้อยสงค์* |  |
| 6 | นายพัสดร | ชาวสวย | ส.อบต.หนองหลวง หมู่ที่ 3 | *พัสดร* | *ชาวสวย* |  |
| 7 | นายอ๊อด | สิงขรอาจ | ส.อบต.หนองหลวง หมู่ที่ 4 | *อ๊อด* | *สิงขรอาจ* |  |
| 8 | นายปณชัย | คล้อยคำ | ส.อบต.หนองหลวง หมู่ที่ 5 | *ปณชัย* | *คล้อยคำ* |  |
| 9 | นายวิชัย | น้อยบุตร | ส.อบต.หนองหลวง หมู่ที่ 8 | *วิชัย* | *น้อยบุตร* |  |
| 10 | นายชญช์ | อินทะมาตร์ | ส.อบต.หนองหลวง หมู่ที่ 9 | *ชญช์* | *อินทะมาตร์* |  |
| 11 | นายเคน | วรรณพราหมณ์ | ส.อบต.หนองหลวง หมู่ที่ 10 | *เคน* | *วรรณพราหมณ์* |  |
| 12 | นายศุภชัย | ศรีอุดร | ส.อบต.หนองหลวง หมู่ที่ 11 | *ศุภชัย* | *ศรีอุดร* |  |
| 13 | นายจันทร์หอม | แสงโทโพธิ์ | ส.อบต.หนองหลวง หมู่ที่ 12 | *จันทร์หอม* | *แสงโทโพธิ์* |  |
| 14 | นายสุรศักดิ์ | นันทจันทร์ | ส.อบต.หนองหลวง หมู่ที่ 13 | *สุรศักดิ์* | *นันทจันทร์* |  |
| 15 | นายสมบัติ | ภูแข่งหมอก | ส.อบต.หนองหลวง หมู่ที่ 14 | *สมบัติ* | *ภูแข่งหมอก* |  |
| 16 | นายคงเดช | วิชาชัย | ส.อบต.หนองหลวง หมู่ที่ 15 | *คงเดช* | *วิชาชัย* |  |
| 17 | นายบุญปัน | กันทะสี | ส.อบต.หนองหลวง หมู่ที่ 16 | *บุญปัน* | *กันทะสี* |  |
| 18 | นายอดุลย์ | ปาละสาร | ส.อบต.หนองหลวง หมู่ที่ 18 | *อดุลย์* | *ปาละสาร* |  |
| 19 | นายเรียน | ทระทึก | ส.อบต.หนองหลวง หมู่ที่ 19 | *เรียน* | *ทระทึก* |  |
| 20 | นางทัศวรรณ์ | ปัญจาคะ | ส.อบต.หนองหลวง หมู่ที่ 20 | *ทัศวรรณ์* | *ปัญจาคะ* |  |

**ผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นางสมัย | ชนาราษฎร์ | นายก อบต.หนองหลวง |  |  |  |

**เริ่มประชุม เวลา 08.30 น.**

**ก่อนทำการประชุม**

* เชิญท่านประธานสภาอบต.หนองหลวงจุดธูป เทียน บูชาพระรัตนตรัย และนำกล่าวคำอปริหานิยธรรม
* เลขานุการสภาฯ ตรวจเช็คสมาชิกเข้าห้องประชุม

**ระเบียบวาระที่ 1 เรื่องประธานฯ แจ้งเพื่อทราบ**

**นายวีระ เพียรไทยสงค์ ประธานสภา อบต.หนองหลวง**

* วันนี้ทางสภา อบต.หนองหลวง \*\*\*\*\*\*

**ระเบียบวาระที่ 2 เรื่องรับรองงรายงานการประชุมครั้งที่ผ่านมา**

* การรับรองรายงานการประชุมสภาฯครั้งแรกวันที่ 1 กุมภาพันธ์ 2565 เวลา 09.30 น.

**นายวีระ เพียรไทยสงค์ ประธานสภา อบต.หนองหลวง**

* เชิญเลขานุการสภาฯชี้แจงรายละเอียดครับ

**นายประยูร พลทอง เลขานุการสภา อบต.หนองหลวง**

* การประชุมสภา อบต.หนองหลวง ครั้งแรก เมื่อวันที่ 1 กุมภาพันธ์ 2565 เวลา 09.30 น.
* สมาชิกสภา เข้าร่วมประชุม 20 ท่าน
* คณะผู้บริหาร 4 ท่าน
* เนื่องจากการประชุมดังกล่าว ยังไม่มีการแต่งตั้งคณะกรรมการตรวจรับรองรายงานการประชุม กระผมขอแจ้งรายงานการประชุมตามเอกสารรายงานการประชุมที่ทุกท่านได้รับไปแล้ว ดังนี้
* 1.ระเบียบวาระที่ 1 ประธานสภาชั่วคราวนำกล่าวคำปฏิญาณตน
* 2.ระเบียบวาระที่ 2 การเลือกประธานสภา อบต.หนองหลวง
* 3.ระเบียบวาระที่ 3 เลือกรองประธานสภา อบต.หนองหลวง
* 4.ระเบียบวาระที่ 4 เลือกเลขานุการสภา อบต.หนองหลวง
* 5.ระเบียบวาระที่ 5 กำหนดสมัยประชุม สมัยสามัญ
* 6.ระเบียบวาระที่ 6 เรื่องอื่นๆ
* ขอเชิญท่านตรวจดูรายงานการประชุมตามที่เจ้าหน้าที่ได้ส่งให้ท่านไปแล้วนั้น ถ้าท่านมีอะไรเพิ่มเติม เรียนเชิญครับ
* หากไม่มีถือว่า สมาชิกสภาฯรับรองรายงานการประชุมสภา อบต.หนองหลวง ครั้งแรก เมื่อวันที่ 1 กุมภาพันธ์ 2565

**มติที่ประชุม รับรองรายงานการประชุมฯ 20 คน**

**ไม่รับรองรายงานการประชุมฯ - คน**

**งดออกเสียง - คน**

**ลาการประชุม - คน**

**ขาดการประชุม - คน**

**ระเบียบวาระที่ 3 เรื่องเสนอเพื่อพิจารณา**

* 3.1 นางสมัย ชนาราษฎร์ นายกอบต.หนองหลวงแถลงนโยบายต่อสภาองค์การบริหารส่วนตำบลหนองหลวง
* 3.2 การแต่งตั้งคณะกรรมการตรวจรับรองรายงานการประชุมสภา อบต.หนองหลวง

**นายวีระ เพียรไทยสงค์ ประธานสภา อบต.หนองหลวง**

* เรื่องเสนอเพื่อพิจารณา ขอเชิญท่านนายกฯ แถลงนโยบายต่อสภาองค์การบริหารส่วนตำบลหนองหลวงขอเชิญครับ

**นางสมัย ชนาราษฎร์ นายก อบต.หนองหลวง**

* เรียนประธานสภาอบต.หนองหลวงและสมาชิกสภา อบต.หนองหลวง ที่เคารพ ทุกท่าน
* ดิฉัน นางสมัย ชนาราษฎร์ ได้รับเลือกตั้งเป็นนายกองค์การบริหารส่วนตำบลหนองหลวง ในการเลือกตั้งเมื่อวันที่ 28 พฤศจิกายน 2564 และคณะกรรมการการเลือกตั้งได้ประกาศรับรองผลการเลือกตั้ง เมื่อวันที่ 25 มกราคม 2565 แล้วนั้น
* เพื่อให้การบริหารราชการในอำนาจหน้าที่ของนายกองค์การบริหารส่วนตำบลหนองหลวงได้บรรลุถึงภารกิจตามคำมั่นสัญญาที่ได้ให้ไว้ต่อพี่น้องประชาชน และให้เป็นตามพระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติม ฉบับที่ 7 พ.ศ.2562 มาตรา 58/5 ที่กำหนดไว้ว่า ก่อนนายกองค์การบริหารส่วนตำบลเข้ารับหน้าที่ ให้นายกองค์การบริหารส่วนตำบลแถลงนโยบายต่อสภาองค์การบริหารส่วนตำบล โดยไม่มีการลงมติ ภายใน 30 วัน นับแต่วันประกาศผลการเลือกตั้งนายกองค์การบริหารส่วนตำบล ดิฉันจึงขอแถลงนโยบายต่อสภาองค์การบริหารส่วนตำบลหนองหลวง ซึ่งมีแนวทางการพัฒนาด้านต่างๆ ดังนี้
* ตามที่ดิฉัน นางสมัย ชนาราษฎร์ ได้รับเลือกตั้งเป็นนายกองค์การบริหารส่วนตำบลหนองหลวง ในการเลือกตั้งเมื่อวันที่ 28 พฤศจิกายน พ.ศ. 2564 และคณะกรรมการการเลือกตั้งได้ประกาศรับรองผลการเลือกตั้ง เมื่อวันที่ 25 มกราคม พ.ศ. 2565 แล้วนั้น
* เพื่อให้การบริหารราชการในอำนาจหน้าที่ของนายกองค์การบริหารส่วนตำบลหนองหลวงได้บรรลุถึงภารกิจตามคำมั่นสัญญาที่ได้ให้ไว้ต่อพี่น้องประชาชน และเพื่อให้เป็นไปตาม พระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติมถึงฉบับที่๗ พ.ศ.2562 มาตรา 58/5 ที่กำหนดไว้ว่าก่อนนายกองค์การบริหารส่วนตำบลเข้ารับหน้าที่ ให้นายกองค์การบริหารส่วนตำบลแถลงนโยบายต่อสภาองค์การบริหารส่วนตำบลโดยไม่มีการลงมติภายใน 30 วัน นับแต่วันประกาศผลการเลือกตั้งนายกองค์การบริหารส่วนตำบล ดิฉันจึงขอแถลงนโยบายต่อสภาองค์การบริหารส่วนตำบลหนองหลวง
* ซึ่งมีแนวทางในการพัฒนาด้านต่าง ๆ ดังนี้
* **1. นโยบายด้านโครงสร้างพื้นฐานและบริการสาธารณะ** ได้แก่
* 1.1 การพัฒนาระบบสาธารณูปโภค สาธารณูปการต่าง ๆ โดยดำเนินการก่อสร้างและปรับปรุงซ่อมแซมถนน รางระบายน้ำในชุมชนให้มีการสัญจรไปมาได้อย่างสะดวกปลอดภัย ปราศจากมลพิษ ซึ่งต้องได้รับการปรับปรุงแก้ไขให้มีสภาพที่ดีขึ้น สามารถใช้งานได้อย่างต่อเนื่องยั่งยืน
* 1.2 สร้างและบำรุงแหล่งกักเก็บน้ำ ดำเนินการขุดลอก คูคลองสระน้ำเพื่อแก้ไขปัญหาแหล่งน้ำให้ประชาชนมีน้ำใช้อุปโภคและบริโภคอย่างเพียงพอทั่วถึง สนับสนุนการจัดหาแหล่งน้ำเพื่อการอุปโภคบริโภค ขยายเขตประปาให้ครอบคลุมทั่วถึง เพื่อช่วยเหลือประชาชนผู้ประสบปัญหาเดือดร้อนให้มีน้ำกิน น้ำใช้อย่างเพียงพอ
* 1.3 พัฒนาการให้บริการด้านแสงสว่าง ไฟฟ้าสาธารณะอย่างทั่วถึง ให้ประชาชนมีความปลอดภัยในการใช้รถใช้ถนนในการเดินทางเพื่อความปลอดภัยจากอุบัติเหตุและจากมิจฉาชีพ รวมทั้งสนับสนุนให้มีการทำเทคโนโลยีทันสมัยเช่น กล้องวงจรปิดมาใช้เพื่อความสะดวกและปลอดภัยแก่ประชาชน
* **2. นโยบายด้านสังคม** ได้แก่
* 2.1 ส่งเสริมรักษาจารีตประเพณีและสนับสนุนงบประมาณการจัดกิจกรรมอนุรักษ์วัฒนธรรมประเพณีต่าง ๆของท้องถิ่นให้คงไว้ตลอดไป
* 2.2 สนับสนุนการจัดกิจกรรมและให้การสงเคราะห์แก่ผู้สูงอายุ ผู้ยากไร้ ผู้ด้อยโอกาส ผู้พิการ ได้รับสิทธิประโยชน์ตามกฎหมายอย่างทั่วถึงเป็นธรรม สามารถดำรงอยู่ในสังคมได้อย่างเหมาะสมและมีคุณภาพชีวิตที่ดีขึ้น
* 2.3 ส่งเสริมสนับสนุนให้ประชาชนออกกำลังกาย ตามโครงการส่งเสริมสุขภาพอนามัย การจัดกิจกรรมตามโครงการป้องกันแก้ไขปัญหายาเสพติดการแข่งขันกีฬาของเยาวชนและประชาชน
* 2.4 ส่งเสริมสนับสนุนการจัดกิจกรรมโครงการด้านสาธารณสุขการควบคุมดูแลโรคติดต่อ ดูแลส่งเสริมสุขภาพร่างกาย จัดรถกู้ชีพกู้ภัยบริการ ผู้เจ็บป่วย ดูแลผู้สูงอายุอย่างใกล้ชิด ส่งเสริมมาตรการป้องกันและบรรเทาสาธารณภัย เพื่อบรรเทาความเดือนร้อนให้กับผู้ประสบภัยต่างๆ
* 2.5 ส่งเสริมอาชีพ เชื่อมโยงงานของกลุ่มอาชีพต่าง ๆ ให้มีศักยภาพมากยิ่งขึ้นตามหลักปรัชญาเศรษฐกิจพอเพียง รวมทั้งส่งเสริมการจัดหาทุนหรือแหล่งเงินทุน ส่งเสริมให้มีที่จำหน่ายสินค้าหรือตลาดชุมชน เพื่อสร้างรายได้เป็นศูนย์กลางการจำหน่ายสินค้าชุมชน
* **3. นโยบายด้านการศึกษา ศาสนา ประเพณีและวัฒนธรรม** ได้แก่
* 3.1 ส่งเสริมสนับสนุนการเผยแผ่ศาสนา การอนุรักษ์ศิลปวัฒนธรรม ประเพณีอันดีงามและภูมิปัญญาท้องถิ่นให้คงอยู่อย่างยั่งยืน
* 3.2 ส่งเสริมพัฒนาการศึกษาทุกระดับชั้นให้มีคุณภาพ ศักยภาพ พัฒนาศูนย์พัฒนาเด็กเล็กในสังกัดองค์การบริหารส่วนตำบลหนองหลวง อย่างเป็นระบบให้มีคุณภาพได้มาตรฐานยิ่งขึ้น
* 3.3 ส่งเสริมให้เด็กเยาวชนได้เรียนรู้ตามหลักสูตรทางวิชาการ และเทคโนโลยีที่ทันสมัยทุกๆด้าน เพิ่มทักษะการแสดงความสามารถด้านกีฬา ดนตรีให้ใช้เวลาว่างให้เกิดประโยชน์
* **4. นโยบายด้านสาธารณสุข ทรัพยากรธรรมชาติและสิ่งแวดล้อม** ได้แก่
* 4.1 ดำเนินการแก้ไขปัญหาสิ่งแวดล้อมในเรื่องขยะมูลฝอย สิ่งปฏิกูล น้ำเสียให้ปราศจากมลพิษอย่างเป็นระบบและมีประสิทธิภาพ เน้นการมีส่วนร่วมของประชาชนในการบริหารจัดการ
* 4.2 ส่งเสริมการอนุรักษ์ฟื้นฟูทรัพยากรธรรมชาติและสิ่งแวดล้อม ตามโครงการต่าง ๆ เช่น โครงการปลูกต้นไม้ การปล่อยพันธุ์ปลา สร้างเครือข่ายความร่วมมือระหว่างภาครัฐ เอกชน ประชาชน ในด้านการจัดการสิ่งแวดล้อม
* 4.3 ปรับปรุงสวนสาธารณะหนองหลวง ปรับปรุงภูมิทัศน์ในเขตองค์การบริหารส่วนตำบลหนองหลวงให้มีความสวยงาม สะอาด เป็นเมืองน่าอยู่แลดูสะอาดตา
* 4.4 ปรับปรุงภูมิทัศน์บริเวณแหล่งชุมชน หมู่บ้านเพื่อให้เป็นสถานที่ออกกำลังกาย ส่งเสริมการสร้างสุขภาพ การป้องกันโรค การเฝ้าระวังปัญหาสุขภาพจิตในชุมชน การบริการความรู้ด้านสาธารณสุขมูลฐานแก่ประชาชน เพื่อให้มีสุขภาพอนามัยที่สมบูรณ์ แข็งแรงถ้วนหน้า สนับสนุนบทบาทหน้าที่ของกองทุนหลักประกันสุขภาพและบทบาทของอาสาสมัครสาธารณสุขในชุมชน
* **5. นโยบายด้านการเมือง การบริหารราชการ** ได้แก่
* 5.1 ส่งเสริมสนับสนุนให้ประชาชนเยาวชนได้มีความรู้เกี่ยวกับการเมืองการปกครองในระบอบประชาธิปไตยอันมีพระมหากษัตริย์ทรงเป็นประมุขมีความรู้ความเข้าใจการเลือกตั้งสมาชิกสภาท้องถิ่นและผู้บริหารท้องถิ่น ส่งเสริมให้มีส่วนร่วมในการร่วมกันพัฒนาตำบลหนองหลวง
* 5.2 บริหารจัดการพัฒนาขีดความสามารถเพื่อเพิ่มศักยภาพของบุคลากร สร้างแรงจูงใจในการปฏิบัติงานของบุคลากรในหน่วยงานให้มีความรู้ความชำนาญ และประสบการณ์ในการทำงานมากยิ่งขึ้น โดยการศึกษาอบรม การประชุมหรือการสัมมนาทางวิชาการ จัดให้มีสวัสดิการ สิทธิประโยชน์ของบุคลากรอย่างทั่วถึง เพื่อเพิ่มขวัญกำลังใจให้กับบุคลากรในองค์การบริหารส่วนตำบลหนองหลวง ส่งเสริมการทำงานร่วมกันของท้องถิ่นกับชุมชน ให้มีความรักความสามัคคี สร้างความสัมพันธ์ที่ดีต่อกัน
* 5.3 ปรับปรุงพัฒนา จัดหาเครื่องมือ เครื่องใช้สถานที่ปฏิบัติงานสนับสนุนงบประมาณในการจัดซื้อวัสดุ ครุภัณฑ์สำนักงานและอื่น ๆ ที่ใช้ในการปฏิบัติงานเพื่อให้เกิดประสิทธิภาพ สัมฤทธิ์ผลตามวัตถุประสงค์ที่กำหนดไว้ ทั้งนี้เพื่ออำนวยความสะดวกรวดเร็วต่อการให้บริการประชาชนผู้ติดต่อราชการกับองค์การบริหารส่วนตำบลหนองหลวง
* 5.4 ส่งเสริมสนับสนุนงบประมาณในการฝึกอบรม การทัศนะศึกษาดูงาน ของคณะผู้บริหาร สมาชิกสภา พนักงานส่วนตำบล พนักงานจ้าง ผู้นำชุมชน และสมาชิกชุมชน เพื่อพัฒนาส่งเสริมความรู้ ความชำนาญหรือประสบการณ์มาประยุกต์ใช้ในการทำงาน ให้เกิดประโยชน์ต่อทางราชการและองค์การบริหารส่วนตำบลหนองหลวงมากยิ่งขึ้น
* 5.5 ส่งเสริมคุณธรรม จริยธรรมในองค์กร โดยจะบริหารงานภายใต้กฎหมาย ถือปฏิบัติตามนโยบายของรัฐบาล นโยบายของจังหวัดและอำเภอให้เป็นไปอย่างถูกต้อง โปร่งใส มีคุณธรรม โดยยึดหลักผลสัมฤทธิ์ของส่วนรวม เพื่อประโยชน์สุขของประชาชนชาวตำบลหนองหลวง
* ดิฉันจะบริหารงานด้วยความสุจริต โปร่งใส ซื่อสัตย์ เน้นความถูกต้องตามระเบียบกฎหมาย เน้นการมีส่วนร่วมของพี่น้องประชาชนทุกภาคส่วน เพื่อให้การปฏิบัติงานขององค์การบริหารส่วนตำบลหนองหลวง มีประสิทธิภาพประสิทธิผลมากยิ่งขึ้น ตามเป้าหมายที่ตั้งปณิธานไว้และตามเจตนารมณ์ของพี่น้องประชาชนชาวตำบลหนองหลวง โดยดิฉันพร้อมที่จะร่วมกันพัฒนาตำบลหนองหลวงไปกับท่านสมาชิกสภาองค์การบริหารส่วนตำบลหนองหลวง กำนันผู้ใหญ่บ้าน ข้าราชการ พนักงานองค์การบริหารส่วนตำบลหนองหลวง ส่วนราชการทุกภาคส่วน เพื่อนำความสุขให้แก่พี่น้องประชาชนชาวตำบลหนองหลวง ให้กิจการงานขององค์การบริหารส่วนตำบลหนองหลวงสำเร็จลุล่วง พี่น้องประชาชนได้มีความสุข ร่วมแรงร่วมใจผลักดันนำพาองค์การบริหารส่วนตำบลหนองหลวงของเราเจริญก้าวหน้าอย่างยั่งยืนต่อไป ขอบคุณค่ะ

**มติที่ประชุม รับทราบ**

* **3.2 การแต่งตั้งคณะกรรมการตรวจรับรองรายงานการประชุมสภา**

**อบต.หนองหลวง**

**นายวีระ เพียรไทยสงค์ ประธานสภา อบต.หนองหลวง**

* ขอเชิญท่านเลขานุการสภาฯ อ่านระเบียบและวิธีการที่เกี่ยวข้อง เชิญครับ

**นายประยูร พลทอง เลขานุการสภา อบต.หนองหลวง**

* การเลือกคณะกรรมการตรวจสอบรายงานการประชุม มีสาระ ดังนี้
* 1. สภามีอำนาจแต่งตั้งสมาชิกสภาฯ เป็นคณะกรรมการสามัญ ประกอบด้วย สมาชิกสภาฯ จำนวน 3-7 คน (ตามข้อ 103 และข้อ 105) ได้แก่
* 1.1 คณะกรรมการตรวจสอบรายงานการประชุม
* 1.2 คณะกรรมการอื่นๆ ตามที่สภาเห็นสมควร
* 2. วิธีเลือก ให้สมาชิกสภาฯเป็นผู้เสนอ และมีผู้รับรองอย่างน้อย 2 คน ส่วนที่ผู้บริหารท้องถิ่นเสนอ ไม่มีผู้รับรอง (ตามข้อ107)
* ข้อกฎหมายและระเบียบ
* ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554
* ข้อ 103 วรรคหนึ่งกำหนดว่า คณะกรรมการสภาท้องถิ่น มี 2 ประเภท คือ
* (1) คณะกรรมการสามัญ ประกอบด้วยสมาชิกสภาท้องถิ่น มีจำนวนไม่น้อยกว่าสามคน แต่ไม่เกินเจ็ดคน
* (2) คณะกรรมการวิสามัญ ประกอบด้วยสมาชิกสภาท้องถิ่น หรือบุคคลที่ไม่ได้เป็นสมาชิกสภาท้องถิ่น จำนวนไม่น้อยกว่าคน แต่ไม้เกินเจ็ดคน
* ข้อ 104 วรรคหนึ่งกำหนดว่า คณะกรรมการสภาท้องถิ่น มีหน้าที่กระทำกิจการหรือพิจารณาสอบสวนเรื่องใดๆ อันเป็นกิจการของสภาท้องถิ่นแล้วรายงานต่อสภาท้องถิ่น
* ข้อ 105 วรรคหนึ่งกำหนดว่า ภายใต้ข้อบังคับ ข้อ103 และข้อ 104 สภาท้องถิ่นมีอำนาจเลือกสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นเป็นคณะกรรมการสภาท้องถิ่นชุดต่างๆตามความจำเป็นแก่กิจการในหน้าที่ของสภาท้องถิ่น คือ คณะกรรมการตรวจรายงานการประชุม
* ข้อ 107 กำหนดว่า ภายใต้ข้อบังคับ 103 วิธีเลือกคณะกรรมการสภาท้องถิ่น ให้สมาชิกสภาท้องถิ่นหรือผู้บริหารท้องถิ่น เสนอชื่อสมาชิกสภาท้องถิ่นหรือบุคคลที่ไม่เป็นสมาชิกสภาท้องถิ่นแล้วแต่กรณี ในกรณีที่สมาชิกสภาท้องถิ่นเป็นผู้เสนอต้องมีสมาชิกสภาท้องถิ่นรับรองไม่น้อยกว่าสองคน ส่วนกรณีที่เป็นผู้บริหารท้องถิ่นเป็นผู้เสนอไม่ต้องมีผู้รับรอง

การเสนอชื่อให้เสนอได้โดยไม่จำกัดจำนวน เว้นแต่ที่ประชุมมีมติเป็นอย่างอื่น

และให้นำวิธีการเลือกตามข้อ 12 มาใช้บังคับโดยอนุโลม

**นายวีระ เพียรไทยสงค์ ประธานสภา อบต.หนองหลวง**

* ตามที่ท่านเลขานุการสภาฯได้ชี้แจงระเบียบ(ตามเอกสารแนบ) คณะกรรมการ มี 3-7 ท่านสมาชิกเห็นสมควรว่าจะมีกี่คนครับ

**นายสุรศักดิ์ นันบทจันทร์ ส.อบต.หนองหลวง หมู่ที่ 13**

* ที่ผ่านมานคณะกรรมการตรวจรายงานการประชุมสภา เราคัดเลือก 3 คน โดยคัดเลือกจากบุคคลที่มีความพร้อม เสียสละ และรู้เรื่องเกี่ยวกับเอกสารการตรวจรายงานการประชุมด้วย กระผมขอเสนอ 3 คนครับ

**นายวีระ เพียรไทยสงค์ ประธานสภา อบต.หนองหลวง**

* มีท่านใดเห็นเป็นอย่างอื่น เชิญครับ
* ถ้าไม่มี กระผมขอหามติ สมาชิกสภาท่านใดเห็นสมควรให้มีคณะกรรมการตรวจรับรองรายงานการประชุมจำนวน 3 ท่าน กรุณายกมือพ้นศีรษะ ครับ

**มติที่ประชุม เห็นชอบ 20 เสียง**

**ไม่เห็นชอบ - เสียง**

**งดออกเสียง - เสียง**

**ลาการประชุม - คน**

**ขาดการประชุม - คน**

**นายวีระ เพียรไทยสงค์ ประธานสภา อบต.หนองหลวง**

* เชิญท่านสมาชิกสภาฯเสนอชื่อ เชิญครับ

**นางพรทิพย์ คำสุข ส.อบต.หนองหลวง หมู่ที่ 1**

* ดิฉันขอเสนอ นายชญช์ อินทะมตร์ ส.อบต.หมู่ที่ 9 ค่ะ
* ผู้รับรอง 1. นายพัสดร ชาวสวย ส.อบต. หมู่ที่ 3

2. นายอดุลย์ ปาละสาร ส.อบต. หมู่ที่ 18

**นายพัสดร ชาวสวย ส.อบต.หนองหลวง หมู่ที่ 3**

* ดิฉันขอเสนอ นายสุรศักดิ์ นันทจันทร์ ส.อบต.หมู่ที่ 13
* ผู้รับรอง 1. นายปณชัย คล้อยคำ ส.อบต. หมู่ที่ 5

2. นางพรทิพย์ คำสสุข ส.อบต. หมู่ที่ 1

**นายสุรศักดิ์ นันนทจันทร์ ส.อบต.หนองหลวง หมู่ที่ 13**

* ดิฉันขอเสนอ นายศุภชัย ศรีอุดร ส.อบต.หมู่ที่ 11
* ผู้รับรอง 1. นายพัสดร ชาวสวย ส.อบต. หมู่ที่ 3

2. นายชญช์ อินทะมาตร์ ส.อบต. หมู่ที่ 9

**นายวีระ เพียรไทยสงค์ ประธานสภา อบต.หนองหลวง**

* ครบทั้ง 3 ท่านตามที่ท่านเสนอแล้วนะครับ มีท่านใดเสนอเพิ่มเติมหรือไม่ เชิญครับ
* ถ้าไม่มี กระผลขอประกาศผู้ที่ได้รับการเลือกให้เป็นคณะกรรมการตรวจรับรองรายงานการประชุม 3 ท่าน ดังนี้
* 1. นายชญช์ อินทะมาตร์ ส.อบต.หนองหลวง หมู่ที่ 9
* 2. นายสุรศักดิ์ นันทจันทร์ ส.อบต.หนองหลวง หมู่ที่ 13
* 3. นายศุภชัย ศรีอุดร ส.อบต.หนองหลวง หมู่ที่ 11

**มติที่ประชุม เห็นชอบ 20 เสียง**

**ไม่เห็นชอบ - เสียง**

**งดออกเสียง - เสียง**

**ลาการประชุม - คน**

**ขาดการประชุม - คน**

**ระเบียบวาระที่ 4 เรื่องอื่นๆ**

**นางสมัย ชนาราษฎร์ นายก อบต.หนองหลวง**

* ขอแจ้งที่ประชุมเพื่อทราบ เรื่อง พมจ.หนองคาย มอบงบประมาณสนับสนุน คนพิการ คนจน ผู้ด้อยโอกาสทางสังคม จำนวน 12 คน คนละ 1,000 บาท ต้องเป็นผู้ด้อยโอกาสจริงๆและเป็นผู้พิการด้วย โดยให้แนบเอกสาร ดังนี้
  + สำเนาบัตรประจำตัวประชาชน
  + สำเนาบัตรผู้พิการ
  + สำเนาทะเบียนบ้าน
* โดยให้ท่านสมาชิกสภา เตรียมไว้เพื่อพิจารณา

**นายวีระ เพียรไทยสงค์ ประธานสภา อบต.หนองหลวง**

* มีท่านใดต้องการเสนอเพิ่มเติมหรือไม่ หากไม่มีกระผมขอปิดการประชุมสภา อบต.หนองหลวง สมัยสามัญ สมัยที่ 1/2565 วันที่ 4 กุมภาพันธ์ 2565 ขอปิดประชุม

**ปิดการประชุม เวลา 10.00 น.**

ลงชื่อ *ชญช์ อินทะมาตร์* ผู้ตรวจรายงานการประชุม

(นายชญช์ อินทะมาตร์)

สมาชิกสภา อบต.หนองหลวง

ลงชื่อ *ประยูร พลทอง* ผู้จดรายงานการประชุม

(นายประยูร พลทอง)

เลขานุการสภา อบต.หนองหลวง

ลงชื่อ *วีระ เพียรไทยสงค์* ผู้ตรวจรายงานการประชุม

(นายวีระ เพียรไทยสงค์)

ประธานสภา อบต.หนองหลวง

ลงชื่อ *สุรศักดิ์ นันทจันทร์* ผู้ตรวจรายงานการประชุม

(นายสุรศักดิ์ นันทจันทร์)

สมาชิกสภา อบต.หนองหลวง

ลงชื่อ *ศุภชัย ศรีอุดร* ผู้ตรวจรายงานการประชุม

(นายศุภชัย ศรีอุดร)

สมาชิกสภา อบต.หนองหลวง